## Pravilnik o uvjetima za potvrđene mjeriteljske laboratorije za servisiranje i pripremanje za ovjeravanje manometara, vakuumometara i manovakuumometara

### NN 60/2001 (4.7.2001.), Pravilnik o uvjetima za potvrđene mjeriteljske laboratorije za servisiranje i pripremanje za ovjeravanje manometara, vakuumometara i manovakuumometara

# DRŽAVNI ZAVOD ZA NORMIZACIJU I MJERITELJSTVO

984

Na teme­lju članka 14. Zakona o mjerite­ljskoj djelatnosti (»N­a­rodne
novine« broj 11/94) ravnate­lj Državnog zavoda za normizaciju i mjerite­ljstvo
donosi

## PRAVILNIK

### O UVJETIMA ZA POTVRĐENE MJERITELJSKE LABORATORIJE ZA SERVISIRANJE I PRIPREMANJE ZA OVJERAVANJE MANOMETARA, VAKUUMOMETARA I MANOVAKUUMOMETARA

I. OPĆE ODREDBE

Članak 1.

Ovim se pravilnikom propisuju uvjeti koje moraju zadovo­ljavati
potvrđeni mjerite­ljski laboratoriji (u da­lj­njem tekstu: laboratoriji) za
servisira­nje i priprema­nje za ovjerava­nje manometara, vakuumometara i
manovakuumometara (u da­lj­njem tekstu: manometri).

Članak 2.

Laboratorij mora biti pravna
osoba ili u sastavu pravne osobe.

Laboratorij servisira i priprema manometre za ovjerava­nje, a ovlaštene
osobe Državnog zavoda za normizaciju i mjerite­ljstvo (u da­lj­njem tekstu:
Zavod) ovjeravaju manometre.

Članak 3.

Priprema manometara za ovjerava­nje u smislu ovog pravilnika
podrazumijeva: pripremu manometara za postav­lja­nje na uređaj za ispitiva­nje
manometara (primjerice tlačnu vagu, tlačnu crpku s pretvornicima tlaka i druge
slične uređaje), pripremu uređaja za ispitiva­nje manometara, ispitiva­nje
manometara to jest provjeru mjerite­ljskih značajki manometara te pisa­nje izvješća
o ispitiva­nju manometara.

II. UVJETI ZA LABORATORIJ

Članak 4.

Laboratorij mora zadovo­ljiti
uvjete glede:

1. djelatnika

2. prostorije za ispitiva­nje
manometara

3. opreme za ispitiva­nje
manometara

4. propisane dokumentacije.

1. DJELATNICI

Članak 5.

Laboratorij mora imati najma­nje jednog djelatnika koji organizira, vodi
i nadzire obav­lja­nje poslova servisira­nja i priprema­nja manometara za
ovjerava­nje. Ako laboratorij ima samo jednog djelatnika, on je ujedno i vodite­lj
laboratorija.

Djelatnici iz stavka 1. ovog članka moraju biti u radnom odnosu na
neodređeno vrijeme.

Članak 6.

Vodite­lj laboratorija iz članka 5. stavak 1. ovog pravilnika mora imati
VSS tehničkog ili prirodoslovno-matematičkog smjera i najma­nje 1 godinu radnog
iskustva na poslovima ispitiva­nja, proizvod­nje ili servisira­nja manometara;
ili VŠS tehničkog smjera i najma­nje 2 godine radnog iskustva na poslovima
ispitiva­nja, proizvod­nje ili servisira­nja manometara; ili SSS tehničke
struke i najma­nje 4 godine radnog iskustva na poslovima ispitiva­nja, proizvod­nje
ili servisira­nja manometara; ili VKV tehničke struke i najma­nje 4 godine
radnog iskustva na poslovima ispitiva­nja, proizvod­nje ili servisira­nja
manometara.

Vodite­lj laboratorija iz
stavka 1. ovog članka mora znati propise koji su na snazi te postupke i metode
ispitiva­nja manometara, što se utvrđuje u postupku utvrđiva­nja zadovo­ljava­nja
laboratorija propisanim uvjetima.

Članak 7.

Djelatnik koji obav­lja
poslove servisira­nja i priprema­nja manometara za ovjerava­nje, mora imati
najma­nje KV tehničke struke te mora biti stručno osposob­ljen za obav­lja­nje
tih poslova.

Postupak utvrđiva­nja stručne osposob­ljenosti djelatnika iz stavka 1.
ovog članka provodi se pri utvrđiva­nju zadovo­ljava­nja laboratorija propisanim
uvjetima.

2. PROSTORIJA ZA ISPITIVANJE MANOMETARA

Članak 8.

Laboratorij mora imati radnu prostoriju za ispitiva­nje manometara koja
mora zadovo­ljavati ove uvjete:

1. mora biti čista, suha i
dovo­ljno prostrana za neometano ovjerava­nje manometara, te izgrađena u skladu
s propisanim tehničkim normativima

2. mora zadovo­ljavati
propisane higijensko-tehničke zahtjeve

3. mora biti dovo­ljno
prostrana za smještaj potrebne opreme

4. mora biti zaštićena od
izravna sunčeva utjecaja

5. u  ­njoj i ­njezinoj okolici ne smije biti
izvora potresa i vibracija koji bi mogli utjecati na točnost mjere­nja

6. mora imati najma­nje jedan
stol i jedan stolac za djelatnika

7. mora imati police za
smještaj manometara koji se ispituju

8. mora imati police za
smještaj manometara koji su ovjereni

9. u prostoriji mora biti
smješten kontrolni termometar za mjere­nje temperature zraka kojemu najma­nji
podje­ljak pokazuje najviše 0,1 0C.

10. mora imati dnevnu i
propisanu električnu rasvjetu.

Članak 9.

Temperatura u prostoriji mora
za vrijeme ispitiva­nja manometara biti u granicama od 18 oC do 25 oC.

Članak 10.

Izvori grija­nja prostorije
za ispitiva­nje manometara moraju biti najma­nje 1,5 m uda­ljeni od opreme tj.
od mjesta gdje se obav­lja ispitiva­nje manometara i moraju omogućiti
ujednačeno zagrija­va­nje prostorije za ispitiva­nje manometara.

Članak 11.

U prostoriji za ispitiva­nje
manometara ne smije biti predmeta koji bi ometali normalan rad pri ispitiva­nju
i ovjerava­nju manometara.

Članak 12.

U prostoriji za ispitiva­nje
manometara smiju se obav­ljati sa­mo poslovi ispitiva­nja i ovjerava­nja
manometara.

3. OPREMA ZA ISPITIVANJE MANOMETARA

Članak 13.

Oprema za ispitiva­nje manometara mora biti u mjernom području mjerila.

Članak 14.

Ispitiva­nje manometara obav­lja se etalonom s va­ljanom um­jer­nicom
kojemu mjerna pogreška ne premašuje Ľ vrijednosti najveće dopuštene pogreške
propisane za to mjerilo.

Članak 15.

Laboratorij treba biti oprem­ljen elektroničkim računalom za pisa­nje
izvješća o ispitiva­nju manometara s mogućnošću spaja­nja na Internet i
poveziva­nja na bazu podataka Zavoda.

4. DOKUMENTACIJA

Članak 16.

Laboratorij mora imati ovu dokumentaciju:

1. propise iz područja
ovjerava­nja manometara

2. naputak proizvođača o
korište­nju opreme za ispitiva­nje

3. postupke održava­nja i
praće­nja ispravnosti opreme za ispitiva­nje

4. postupke zaprima­nja
zahtjeva za ovjerava­nje manometara, izvješća o ispitiva­nju manometara i dr.

5. tipna odobre­nja za
manometre koji se ovjeravaju u laboratoriju

6. popis opreme za ispitiva­nje
s tehničkim podacima i datumima ovjerava­nja i ovjernicama za svako mjerilo
koje je sastavni dio ove opreme.

Članak 17.

Izvješće o ispitiva­nju
manometara mora biti propisanog sadržaja.

Laboratorij mora izvješća o
ispitiva­nju čuvati na elektronič­kom mediju ili u tiskanom obliku najma­nje
godinu dana po isteku roka va­ljanosti ovjere.

III. OBVEZE LABORATORIJA

Članak 18.

Laboratorij tijekom svog rada
mora:

1. zadovo­ljavati
uvjete propisane ovim pravilnikom

2. pripremati za
ovjerava­nje manometre koji imaju va­ljano tipno odobre­nje, sukladno odobrenom
postupku ispitiva­nja manometara

3. obavijestiti
Zavod o svakoj promjeni koja bi mogla utjecati na osposob­ljenost laboratorija
da zadovo­lji uvjete propisane ovim pravilnikom

4. koristiti samo
opremu za ispitiva­nje manometara s va­lja­nim ovjernim žigom odnosno va­ljanom
potvrdom o sukladnosti ili va­ljanom potvrdom o umjerava­nju

5. omogućavati
djelatnicima laboratorija sudjelova­nje u svim oblicima stručnog usavršava­nja
koje organizira Zavod

6. omogućavati
djelatnicima laboratorija sudjelova­nje u radu odbora i povjerenstava Zavoda

7. sudjelovati u
međulaboratorijskim usporedbama na zahtjev Zavoda

8. pridržavati se
visine i načina plaća­nja troškova ovjerava­nja manometara koje je propisao
ravnate­lj Zavoda.

IV. PRIJELAZNE I ZAVRŠNE ODREDBE

Članak 19.

Laboratoriju koji
zadovo­ljava uvjete propisane ovim pravilnikom donosi se rješe­nje koje važi
najdu­lje 3 (tri) godine.

Članak 20.

Danom stupa­nja na
snagu ovoga pravilnika prestaje vrijediti Pravilnik o uvjetima osniva­nja
laboratorija za pre­gled manometara, vakuumometara i manovakuumometara
(»Službeni list« broj 20/86.).

Članak 21.

Laboratoriji koji
danom stupa­nja na snagu ovog pravilnika udovo­ljavaju uvjetima propisanim
pravilnikom iz članka 20., obvezni su do 1. siječ­nja 2004. godine zadovo­ljiti
uvjete propisane ovim pravilnikom.

Članak 22.

Ovaj pravilnik
stupa na snagu osmoga dana od dana objave u »Narodnim novinama«.

Klasa:
011-01/01-02/06
Urbroj: 558-03/7-01-2
Zagreb, 27. lip­nja 2001.

Ravnate­lj
Državnog zavoda za normizaciju
i mjeriteljstvo
**dr. sc. Jakša Topić, dipl. ing.,** v. r.

if !supportEmptyParas endif

Pravilnik, NN 60/2001-984